Para outras páxinas con títulos homónimos véxase: Negro.
Para outras páxinas con títulos homónimos véxase: Raza (homónimos).
Un home da etnia masai en Kenya.
Nenos en Namibia.
**Negro** ou **raza negra** son dous termos xenéricos usados para designar o conxunto de grupos étnicos compostos por individuos melanodermos, frecuentemente orixinarios da África subsahariana, mais tamén de Asia do sur e de Oceanía. O uso desta terminoloxía foi especialmente corrente na Europa do século XIX e XX, en función da clasificación dos pobos humanos segundo un dos criterios aparentes (teoría racialista).

Usos contemporáneos
-------------------

A pertinencia da clasificación da humanidade en razas é hoxe en día fortemente contestada, sobre todo a raíz da secuenciación do xenoma humano: Craig Venter afirma que malia as diferenzas morfolóxicas, é imposíbel separar a humanidade en varias razas, no sentido científico do termo raza. Porén, o termo raza segue a ser de uso corrente para designar as etnias. Desde ese punto de vista, en certos países como os Estados Unidos de América utilízase o termo cunha finalidade de clasificación estatística, sen ningún criterio biolóxico ou científico de ningún tipo. Nos Estados Unidos acabaron por substituír o termo oficialmente polo vocábulo "afroamericano", principalmente a impulsos do movemento polos dereitos civís e deixouse de usar a regra dunha gota en función da cal unha persoa podía ser racializada "negra" nos Estados Unidos e a mesma ser "branca" no Brasil, como o caso de Lena Horne, por exemplo; Eartha Kitt a pesar de ter ascendencia alemá e holandesa de parte paterna, e a súa nai tiña sangue cheroqui e afroamericana, era considerada *negra.*

O uso do termo inglés "*black*" (negro) é usado aínda moi frecuentemente, e mesmo polos negros americanos, non así o termo "nigger", que se considera ofensivo e ás veces é substituído polo eufemismo «*the N-word*». O termo "*noir*" é de uso común na lingua francesa, e o mesmo que se pode dicir de "*negro*" en galego e castelán; nas variedades americanas do español acostuma usarse o vocábulo "*prieto*", correlato exacto do *"preto"* usual en portugués padrón; estes casos son posibelmente de orixe eufemística, do mesmo xeito que en francés se está a usar o anglicismo *black*; en inglés é tamén corrente "*negro*", mais con matiz despectivo.

Notas
-----

1. ↑  Atlas marenches éd 1988
2. ↑  *La géographie par l’image et la carte, pour la section préparatoire et les classes enfantines*, publié par la Librairie Générale vers 1915: 

> 
> 
> La race noire peuple le Centre et le Sud de l’Afrique ; Elle peuple aussi une partie de l’Océanie et de l’Amérique.
> 
>
3. ↑  Carone, Iray; Bento, Maria Aparecida Silva (2017-03-10). *Psicologia social do racismo: Estudos sobre branquitude e branqueamento no Brasil* (en portugués). Editora Vozes Limitada. ISBN 978-85-326-5103-7.
4. ↑  "Eartha Kitt, Stage, and Screen Singer born". *African American Registry* (en inglés). Consultado o 2022-05-02.
5. ↑  "Nigger and Caricature - Anti-black Imagery - Jim Crow Museum". *www.ferris.edu*. Consultado o 2022-05-02.
6. ↑  "Despiden a una profesora por enseñar la palabra ‘negro’ en clase de español". *spanish.people.com.cn*. Consultado o 2022-05-02.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Raza negra*** |

### Outros artigos

|  |  |
| --- | --- |
|  | A Galicitas posúe citas sobre:  ***Raza negra*** |

|  |  |
| --- | --- |
|  | A Galifontes posúe textos orixinais acerca de:  ***Raza negra*** |

* Racismo
* Raza branca
* Racialización
* Regra dunha gota

|  |  |
| --- | --- |
| Control de autoridades | 
* Wd: Q338460
* BRE: 2651927
* MAG: 2781222467

 |